《访杨逸人山居》
明代·李言恭

野人高卧处，只在白云颠。
绝壁疑无路，深林忽有烟。
门开千树上，犬吠一峰前。
尔亦扬雄辈，山中独草《玄》。

作者简介：明凤阳府盱眙人，字惟寅，号青莲居士。李景隆七世孙。万历二年袭临淮侯，守备南京。好学能诗，奋迹词坛，招邀名流，折节寒素，两都词人游客望走如鹜。有《贝叶斋稿》、《青莲阁集》。